cyanic-selkie/wikianc huggingface dataset:
सिगार
धुआँ
सिगार के धुएं में सबसे अधिक गंध पैदा करने वाले रसायन और उत्तेजक गंध के लिए यकीनन सबसे अधिक जिम्मेदार, पाइरिडाइन्स होते हैं। पाइराजाइन्स के साथ ये सिगार पीने वाले व्यक्ति की साँसों में मौजूद सबसे गंधयुक्त रसायन भी होते हैं। इन पदार्थों को केवल कुछ अंश प्रति बिलियन की अत्यंत न्यूनतम सांद्रता के बावजूद भी पहचाना जा सकता है। धूम्रपान के दौरान यह पता नहीं चल पाटा है कि क्या ये रसायन निकोटीन के रासायनिक बंधनों के टूटने से तैयार हुए हैं या तम्बाकू में मौजूद एमिनो एसिड और शर्करा के बीच मेलार्ड प्रतिक्रया की वजह से.
सिगार का धुआँ सिगरेट के धुएं से कहीं अधिक क्षारीय होता है और इसलिए तुरंत घुल जाता है और मुँह की श्लेष्मा झिल्ली द्वारा आसानी से अवशोषित कर लिया जाता है जिससे धूम्रपानकर्ता निकोटीन को साँस के जरिये अंदर लिए बगैर ही इसे आसानी से अवशोषित कर लेता है।
नमीकारक (ह्युमिडर्स)
सिगारों को आर्द्रता के जिस स्तर पर रखा जाता है उसके अनुसार काफी हद तक इसके स्वाद में भिन्नता होती है। माना जाता है कि एक सिगार का स्वाद सबसे अच्छी तरह तब विकसित होता है जब इसका भंडारण लगभग 68-74% की एक सापेक्ष आर्द्रता और 64 एफ के तापमान पर किया गया हो. आर्द्रता की एक आदर्श दर सिगार को एक समान रूप से जलने में मदद करता है। इसके विपरीत शुष्क सिगार नाजुक होते हैं और तेजी से जल जाते हैं जबकि नम सिगार एक समान रूप से नहीं जलाते हैं और इनका स्वाद बहुत अधिक अम्लीय हो जाता है। तब ह्युमिडर्स को उनके ह्युमिडिफायरों के साथ इस प्रयोजन के लिए इस्तेमाल किया जाता है। ह्युमिडर की आतंरिक लाइनिंग मूलतः तीन तरह की लकड़ी से तैयार की जाती है जिनके नाम हैं: स्पेनिश सेडार (देवदार), अमेरिकी (या कनाडाई) लाल देवदार, होंडुरास की महोगनी.
ज्यादातर ह्युमिडर्स एक प्लास्टिक या धातु के डब्बे में आते हैं जिसमें एक स्पंज होता है जो ह्युमिडिफायर के रूप में काम करता है, हालाँकि सबसे अधिक हाल के संस्करण पॉलिमर एक्राइल में आते हैं। इसे अनिवार्य रूप से केवल डिस्टिल्ड वाटर से भरा जाता है और पहले वाले के लिए प्रोपाइलीन ग्लाइकोल और डिस्टिल्ड वाटर के एक घोल का इस्तेमाल किया जाता है। ह्युमिडिफायर बैक्टीरिया से दूषित हो सकते हैं और इस संदूषण से बचने के लिए इन्हें हर दो वर्ष में बदल दिया जाना चाहिए.
सहायक सामग्रियां (एक्सेसरीज)
बहुत लोकप्रिय सिगार एक्सेसरीज की एक विस्तृत किस्म बाजार में मौजूद है जो सिगार एफ़िसियोनाडो के अनुभव को बढ़ाते हैं। इनकी कीमतें इस्तेमाल की गयी सामग्रियों और फिनिशिंग के आधार पर भिन्न हो सकती हैं। इन एक्सेसरीज के कुछ उदाहरण निम्नलिखित हैं।
सिगार ट्रैवल केस
ट्रैवल केस सिगारों को पर्यावरणीय तत्वों से सुरक्षा करने और चूर-चूर होने की संभावना से बचने के इरादे से तैयार किया गया होता है। अधिकांश ट्रैवल केस एक्सपेंडेबल या स्टर्डी लेदर में आते हैं। इन्हें इतना मोटा होना चाहिए कि ये सिगारों की सुरक्षा कर सकें और इसके अंदर एक तेज चमड़े की गंध नहीं होनी चाहिए जो सिगार के स्वाद को प्रभावित कर सके. इनमें से कुछ केस (डिब्बे) गत्ते या धातु की नलिकाओं के साथ आते हैं जो अधिक सुरक्षा देते हैं और सिगार में चमड़े के असर को फ़ैलने से बचाते हैं। इसके अलावा चांदी और पीतल के सिगार केस के साथ-साथ लकड़ी के सिगार केस भी बाजार में उपलब्ध हैं। लकड़ी के केस सस्ते डिब्बों से लेकर आकर्षक दस्तकारी वाले केस के रूप में होते हैं जबकि चांदी और पीतल के केस काफी महंगे होते हैं।
सिगार ट्यूब्स
सिगार ट्यूब्स छोटी मात्रा में, सामान्यतः एक या पाँच सिगारों को रखने के लिए उपयोगी होते हैं। पाँच सिगार वाले ट्यूब को 5-फिंगर ट्यूब और एक सिगार वाले ट्यूब को 1-फिंगर ट्यूब कहा जाएगा. ये आम तौर पर स्टेनलेस स्टील से बने होते हैं। सिगार ट्यूब्स का उपयोग सामान्य रूप से उस समय किया जाता है जब व्यक्ति कुछ घंटों के लिए बाहर होता है लेकिन अगर ज्यादा समय बाहर बिताने की जरूरत हो तो ऐसे ट्यूब भी हैं जो ह्युमिडिफायर और हाइग्रोमीटर के साथ बने होते हैं।
सिगार होल्डर
सिगार होल्डरों को सिगार स्टैंड्स भी कहा जाता है और ये सिगारों को ऐशट्रे से बाहर रखने में उपयोगी होते हैं। इसके अलावा सिगार होल्डर का मतलब एक ऐसा ट्यूब होता है जिसमें सिगार को धूम्रपान करते समय रखा जाता है। इनका इस्तेमाल ज्यादातर महिलाओं द्वारा किया जाता है और पुरुषों द्वारा शायद ही किया जाता है।
स्वास्थ्य संबंधी प्रभाव
तम्बाकू उपयोग के अन्य स्वरूपों की तरह सिगार का धूम्रपान इसके डोज के आधार पर स्वास्थ्य संबंधी काफी जोखिम पैदा करता है: उन लोगों के लिए जोखिम कहीं अधिक होता है धूम्रपान करते समय इसके धुएं को साँस के जरिये अंदर लेते हैं, ज्यादा सिगार पीते हैं या ज्यादा समय तक इनका धूम्रपान करते हैं। आंकड़ों के आधार पर कभी धूम्रपान नहीं कहीं करने वाले व्यक्ति की तुलना में सिगार पीने वालों के लिए किसी भी वजह से मौत का खतरा अधिक होता है, जिसमें 65 वर्ष से कम उम्र के लोगों के लिए और माध्यम एवं गहरे धूम्रपानकर्ता (साँस के जरिये धुएं को अंदर लेने वाले) जो सिगरेट पीने वालों के समान स्तरों तक पहुँचे होते हैं, जोखिम कहीं अधिक होता है। लिटिल सिगारों को आम तौर पर साँस के जरिये अंदर लिया जाता है और इनसे सिगरेटों की तरह ही स्वास्थ्य संबंधी जोखिम की संभावना रहती है। प्रति दिन 1-2 सिगार पीने वालों के लिए बढ़ा हुआ जोखिम आंकड़ों की दृष्टि से महत्वपूर्ण होने के लिए काफी कम है, और प्रतिदिन एक सिगार से भी कम पीने वालों में 3/4 के स्वास्थ्य संबंधी जोखिम को निर्धारित नहीं किया गया है और इनका निर्धारण करना मुश्किल है; हालाँकि यह दावा किया गया है कि जो लोग कम सिगार पीते हैं उनके लिए कोई बढ़ा हुआ जोखिम नहीं होता है, एक कहीं अधिक सटीक कथन यह है कि उनके जोखिम उनके विवरण के समानुपातिक होते हैं। सिगरेट पीने के समान स्वास्थ्य संबंधी जोखिम निकोटीन की लत, पेरियोडोंटल हेल्थ, दांतों के नुकसान और मुंह, गले एवं इसोफेगस के कैंसरों सहित कई तरह के कैंसर के मामलों में हो सकते हैं। सिगार का धूम्रपान फेफड़े और गले के कैंसर का भी कारण बन सकता है जिसमें बढ़ा हुआ जोखिम सिगरेटों की तुलना में कम होता है। इनमें से कई तरह के कैंसर से मुक्ति (इलाज) की दर बहुत ही कम है। सिगार का धूम्रपान फेफड़े और हृदय संबंधी रोगों जैसे कि क्रॉनिक ओब्सट्रक्टिव पल्मोनरी डिजीज के खतरे को भी बढ़ा देता है।
लोकप्रियता
सिगार पीने के प्रचलन में स्थान, ऐतिहासिक काल और आबादी के सर्वेक्षण के आधार पर भिन्नताएं होती हैं और इसकी व्यापकता का अनुमान कुछ हद तक सर्वेक्षण की पद्धति के आधार पर अलग-अलग है। अमेरिका इसका सबसे बड़ा उपभोक्ता देश है जिसके बाद जर्मनी और ब्रिटेन का नाम आता है; अमेरिका और पश्चिमी यूरोप मिलकर दुनिया भर में सिगार की बिक्री में 75% का योगदान करते हैं। 2005 के यू.एस. नेशनल हेल्थ इंटरव्यू सर्वे का अनुमान था कि 2.2% वयस्क सिगार पीते हैं, जो धुआँरहित तम्बाकू के तकरीबन बराबर है लेकिन सिगरेट पीने वाले 21% वयस्कों की तुलना में काफी कम है; यह अनुमान भी लगाया गया था कि 4.3% पुरुष सिगार पीते हैं लेकिन केवल 0.3% महिलाएं सिगार का सेवन करती हैं। 2002 के यू.एस. नेशनल सर्वे ऑफ ड्रग यूज एन हेल्थ में यह पाया गया कि गंभीर मनोवैज्ञानिक संकट से ग्रस्त वयस्कों के सिगार पीने की संभावना उन लोगों की अपेक्षा कहीं अधिक है जो इस समस्या से ग्रस्त नहीं होते हैं। 2007 में कैलिफोर्निया के एक अध्ययन में यह पाया गया कि समलैंगिक (गे) पुरुष और उभयलिंगी महिलाएं आम आबादी के पुरुषों और महिलाओं की तुलना में क्रमशः काफी कम सिगार पीते हैं। 1990 के दशक के दौरान और 2000 के दशक की शुरुआत में अमेरिका में वयस्कों और किशोरों दोनों के बीच सिगार पीने का चलन काफी तेजी से और लगातार बढ़ता देखा गया था। आंकड़े बताते हैं कि युवा वयस्क पुरुषों के बीच सिगार पीने का चलन 1990 के दौरान तीन गुना बढ़ गया था; 1999-2000 में 31,107 युवा वयस्क अमेरिकी मिलिट्री नियुक्तियों के बीच किये गए सर्वेक्षण में पाया गया कि इनमें से 12.3% सिगार पीते थे, और 2003-2004 में मिड वेस्टर्न काउंटी में 4,486 हाई स्कूल छात्रों के बीच एक सर्वेक्षण में 18% छात्रों को सिगार पीने वाला पाया गया.
क्यूबाई सिगार
क्यूबाई सिगारों को क्यूबा में देश भर में पाए जाने वाले तंबाकू के पत्तों में लपेटकर तैयार किया जाता है। फिलर, बाइंडर और रैपर इस द्वीप के विभिन्न हिस्सों से लाये गए हो सकते हैं। क्यूबा में सभी सिगारों का उत्पादन क्यूबाई सरकार के नियंत्रण में है और प्रत्येक ब्रांड क्यूबा में कई अलग-अलग कारखानों में रोल किया गया हो सकता है। सिगार विशेषज्ञों का दावा है कि क्यूबाई सिगार रोलर्स या "टोर्सेडोर्स" दुनिया भर में सबसे कुशल रोलर्स हैं। टोर्सेडोर्स को क्यूबाई समाज और संस्कृति में काफी सम्मान दिया जाता है और दुनिया भर की यात्रा में इन्हें अपने हाथ से रोल किये गए सिगारों की कला का प्रदर्शन करते हुए देखा जाता है।
हैबानोस एसए और क्यूबाटैबेको क्यूबाई सिगारों से संबंधित उत्पादन, गुणवत्ता नियंत्रण, प्रचार-प्रसार एवं वितरण और निर्यात सहित सभी कार्य आपस में मिलकर पूरा करते हैं। क्यूबा हस्तनिर्मित और मशीन से बने, दोनों तरह के सिगारों का उत्पादन करता है। सभी डिब्बों और लेबलों पर हेचो एन क्यूबा (क्यूबा में निर्मित) चिह्नित किया होता है। मशीन से बांधे गए और हाथ से फिनिशिंग किये गए सिगारों में हेचो ए मानो शब्द जोड़ा जाता है जबकि पूरी तरह हाथ से बने सिगारों को स्क्रिप्ट टेक्स्ट में टोटलमेंटे ए मानो कहते हैं, हालाँकि सभी क्यूबाई सिगारों में यह वाक्य शामिल नहीं किया जाता है। क्यूबाई सिगारों के तथाकथित स्टेटस की वजह से जालसाजी के प्रयास कुछ हद तक आम हैं।
क्यूबा के उत्पादों के खिलाफ अमेरिकी व्यापार प्रतिबंधों के बावजूद सिगार देश के प्रमुख निर्यातों में से एक बना हुआ है। क्यूबान ने 1991 में 77 मिलियन, 1992 में 67 मिलियन और 1993 में 57 मिलियन सिगार का निर्यात किया था, निर्यात में यह गिरावट एक तूफ़ान (हरीकेन) में रैपर की फसल का काफी हिस्सा नष्ट हो जाने की वजह से आयी थी।
क्यूबा के खिलाफ संयुक्त राज्य अमेरिका के प्रतिबंध
7 फ़रवरी 1962 को संयुक्त राज्य अमेरिका के राष्ट्रपति जॉन एफ. कैनेडी ने फिदेल कास्त्रो की कम्युनिस्ट सरकार को मान्यता देने के लिए क्यूबा पर व्यापारिक प्रतिबंध लगा दिया था। कैनेडी के तत्कालीन प्रेस सचिव पियरे सैलिंगर के अनुसार राष्ट्रपति ने 6 फ़रवरी की शाम को उन्हें 1,200 एच. अपमैन ब्रांड पेटिट कोरोना क्यूबाई सिगार प्राप्त करने का आदेश दिया था; अगली सुबह सिगारों के साथ सैलिंगर के वहाँ पहुँचाने पर कैनेडी ने एक आधिकारिक आदेश पर हस्ताक्षर किया जिससे प्रतिबन्ध प्रभावी रूप से लागू हो गया. राष्ट्रपति कैनेडी और जॉनसन के व्हाइट हाउस के एक सहायक रिचर्ड गुडविन ने वर्ष 2000 के न्यूयॉर्क टाइम्स के एक आलेख में यह खुलासा किया किया कि 1962 की शुरुआत में जेएफके ने उन्हें कहा था, "हमने सिगारों को इससे मुक्त रखने की कोशिश की थी लेकिन टैम्पा के सिगार निर्माताओं ने इस पर आपत्ति की थी।" प्रतिबंध ने अमेरिका के निवासियों को कानूनी तौर पर बाजार से क्यूबाई सिगार खरीदने से रोक दिया था और क्यूबा को तम्बाकू के अपने एक प्रमुख ग्राहक से वंचित कर दिया था।
अन्य देशों के लिए विशेष सिगार
इटली "सिगारो टोस्कानो" (टस्कन सिगार) का उत्पादन करता है जो हवाना शैली से काफी अलग है।
चेरूट पारंपरिक रूप से बर्मा (म्यांमार) और भारत के साथ जुड़ा हुआ है।
लोकप्रिय संस्कृति में
प्रमुख अमेरिकी प्रिंट मीडिया में सिगारों का चित्रण प्रशंसात्मक रूप से किया जाता है, ये आम तौर पर सिगारों के इस्तेमाल को एक स्वास्थ्य संबंधी जोखिम की बजाय एक आकर्षक व्यवसाय या एक परंपरागत (ट्रेंडी) आदत के रूप में दिखाते हैं। समृद्ध लोगों का चित्रण अक्सर सिर पर हैट और टेल्स लगाए और सिगार पीते हुए किया जाता है। सिगारों का धूम्रपान अक्सर किसी विशेष अवसर का जश्न मनाने के लिए किया जाता है: बच्चे का जन्म, स्नातक होना, एक बड़ी बिक्री का अवसर. "क्लोज बट नो सिगार" का कथन मैदान (फेयरग्राउंड्स) पर अच्छे उद्देश्य वाले खेलों के दौरान सिगारों को पुरस्कार स्वरूप देने के चलन से निकला है।
हिमालय भूरा भालू
हिमालय भूरा भालू (Himalayan brown bear), जिसका वैज्ञानिक नाम उरसस आर्कटोस इज़ाबेलिनस (Ursus thibetanus isabellinus) है, भूरे भालू की एक उपजाति है। यह उत्तरी अफ़ग़ानिस्तान, उत्तरी पाकिस्तान, उत्तरी भारत, पश्चिमी चीन और नेपाल में मिलती है। खड़ा होने पर इसकी लम्बाई 2.2 मीटर (7 फुट) तक होती है और यह अपने क्षेत्र का सबसे बड़ा स्तनधारी होता है।
२००७ विम्बलडन टेनिस प्रतियोगिता
2007 विम्बलडन टेनिस प्रतियोगिता का आयोजन अभी ऑल इंग्लैंड क्लब में हो रहा है।
पुरुष एकल में पिछले चार बार के विजेता के रॉजर फ़ेडरर का मुक़ाबला  के रफ़ाएल नदाल से हुआ। एक तरफ़ जहाँ फ़ेडरर को ग्रास कोर्ट का बादशाह माना जाता है तो दूसरी तरफ़ रफ़ाएल नदाल क्ले कोर्ट के सम्राट हैं। फ़ेडरर ने एक कड़े मुकाबले में 7-6 (9-7), 4-6, 7-6 (7-3), 2-6, 6-2 से विजय प्राप्त कर पाँचवी बार यह खिताब जीत लिया।
महिला एकल में २००५ की विजेता की २७ वर्षीय वीनस विलियम्स ने यह ख़िताब  की मारियान बारतोली को 6-4, 6-1 से हराकर जीत लिया। वीनस ने यह ख़िताब चौथी बार जीता। बारतोली पहली बार किसी ग्रैंड स्लैम टेनिस प्रतियोगिता के फ़ाइनल में पहुँची थीं।
पुरुष एकल
रॉजर फ़ेडरर ने रफ़ाएल नदाल को 7-6(7), 4-6, 7-6(3), 2-6, 6-2 से हराया।
फ़ेडरर ने लगातार पाँचवी बार यह खिताब जीता और इसके साथ ही ब्योन बोर्ग द्वारा आधुनिक समय में स्थापित रिकार्ड की बराबरी कर ली। यह पहला मौका था जब फ़ेडरर को किसी ग्रैंड स्लैम के फाइनल में ५ सेट खेलने पड़े।
महिला एकल
वीनस विलियम्स ने मारियान बारतोली को 6-4, 6-1 से हराया।
यह पहली बार हुआ जब फाइनल मैच में इतनी कम वरीयता वाली दो खिलाड़ियों के बीच मुकाबला हुआ। वीनस २३ वीं वरीयता थीं और बारतोली १८वीं। 27 वर्षीय वीनस इससे पहले तीन बार विंबलडन का ख़िताब जीत चुकी हैं। 2000, 2001 और 2005 में और छठवीं बार विंबडलन के फ़ाइनल में पहुँची थीं जबकि बारतोली पहली बार किसी ग्रैंड स्लैम प्रतियोगिता के फ़ाइनल में पहुँची थीं।
पुरुष युगल
आर्नॉद क्लेमाँ / मिकाएल लोद्रा ने  बॉब ब्रायन /  माइक ब्रायन को 6-7(5), 6-3, 6-4, 6-4 से हराया।
महिला युगल
कारा ब्लैक / लीज़ेल ह्यूबर ने  कैटरीना स्रेबोतनिक /  अई सुगीयामा को 3-6, 6-3, 6-2 से हराया।
मिश्रित युगल
जेमी मरे / येलेना यानकोविच ने  जोनास ब्जोर्कमैन /  एलिशीया मोलिक को 6-4, 3-6, 6-1 से हराया।
हदसपुर गाँव, दानापुर (पटना)
हदसपुर दानापुर, पटना, बिहार स्थित एक गाँव है।
अंतरिक्ष उड़ान
अंतरिक्ष उड़ान (space flight) अंतरिक्ष में गुज़रने वाली प्रक्षेपिक उड़ान होती है। अंतरिक्ष उड़ान में अंतरिक्ष यानों का प्रयोग होता है, जो मानव-सहित या मानव-रहित हो सकते हैं। मानवीय अंतरिक्ष उड़ान में अमेरिकी द्वारा करी गई अपोलो चंद्र यात्रा कार्यक्रम और सोवियत संघ (और उसके अंत के बाद रूस) द्वारा संचालित सोयूज़ कार्यक्रम शामिल हैं। मानव-रहित अंतरिक्ष उड़ान में पृथ्वी की कक्षा में परिक्रमा करते सैंकड़ो उपग्रह तथा पृथ्वी की कक्षा छोड़कर अन्य ग्रहों, क्षुद्रग्रहों व उपग्रहों की ओर जाने वाले भारत के मंगलयान जैसे अंतरिक्ष शोध यान शामिल हैं।
कोयतलंडि, तिर्यानि मण्डल
कोयतलंडि, तिर्यानि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
पार्वती वझे
पार्वती वझे भारतीय हिन्दी अभिनेत्री हैं। यह सजन रे फिर झूठ मत बोलो में जया लोखण्डे की मुख्य भूमिका निभा रही हैं।
नोसैना पोकाना
नोसैना पोकाना (जन्म 12 अप्रैल 1996) पापुआ न्यू गिनी की क्रिकेटर हैं। उन्होंने 6 फरवरी 2016 को ऑस्ट्रेलिया में आयरलैंड के खिलाफ अपना ट्वेंटी-20 अंतर्राष्ट्रीय (टी20आई) पदार्पण किया। उन्होंने केन्या के खिलाफ 30 मई 2016 को 2015-17 आईसीसी विश्व क्रिकेट लीग चैम्पियनशिप में अपनी लिस्ट ए की शुरुआत की। उन्होंने 2015-17 आईसीसी विश्व क्रिकेट लीग चैम्पियनशिप में संयुक्त अरब अमीरात के खिलाफ 31 मार्च 2017 को अपना एक दिवसीय अंतर्राष्ट्रीय (वनडे) पदार्पण किया। उन्होंने 7 अप्रैल 2017 को संयुक्त अरब अमीरात के खिलाफ 2015-16 के आईसीसी इंटरकांटिनेंटल कप में प्रथम श्रेणी में पदार्पण किया।
जनवरी 2018 में, अंतर्राष्ट्रीय क्रिकेट परिषद (आईसीसी) ने उनके गेंदबाजी एक्शन को अवैध पाया, और परिणामस्वरूप उन्हें अंतर्राष्ट्रीय क्रिकेट में गेंदबाजी करने से निलंबित कर दिया गया। अगस्त 2018 में, उन्हें 2018-19 आईसीसी विश्व ट्वेंटी 20 पूर्वी एशिया-प्रशांत क्वालीफायर टूर्नामेंट के ग्रुप ए के लिए पापुआ न्यू गिनी की टीम में नामित किया गया था। मार्च 2019 में, उन्हें 2018-19 आईसीसी विश्व ट्वेंटी 20 पूर्वी एशिया-प्रशांत क्वालीफायर टूर्नामेंट के क्षेत्रीय फाइनल के लिए पापुआ न्यू गिनी के दस्ते में नामित किया गया था। अगले महीने, उन्हें नामीबिया में 2019 आईसीसी विश्व क्रिकेट लीग डिवीजन दो टूर्नामेंट के लिए पापुआ न्यू गिनी के दस्ते में नामित किया गया था। ओमान के खिलाफ पापुआ न्यू गिनी के मैच में, पोकाना ने लिस्ट ए क्रिकेट में अपना पहला पांच विकेट लिया। वह टूर्नामेंट में पापुआ न्यू गिनी के लिए अग्रणी विकेट लेने वाले गेंदबाज थे, जिसमें छह मैचों में 13 आउट हुए।
जून 2019 में, उन्हें 2019 प्रशांत खेलों में पुरुषों के टूर्नामेंट में पापुआ न्यू गिनी क्रिकेट टीम का प्रतिनिधित्व करने के लिए चुना गया था। सितंबर 2019 में, उन्हें संयुक्त अरब अमीरात में 2019 आईसीसी टी20 विश्व कप क्वालीफायर टूर्नामेंट के लिए पापुआ न्यू गिनी की टीम में नामित किया गया था। टूर्नामेंट से पहले, अंतर्राष्ट्रीय क्रिकेट परिषद (आईसीसी) ने उन्हें पापुआ न्यू गिनी की टीम में देखने वाले खिलाड़ी के रूप में नामित किया।
अगस्त 2021 में, पोकाना को 2021 आईसीसी पुरुष टी20 विश्व कप के लिए पापुआ न्यू गिनी की टीम में नामित किया गया था।
कनोली, कपकोट तहसील
कनोली, कपकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
2017 क्वेटा चर्च हमला
17 सितंबर 2017 को पाकिस्तान के बलूचिस्तान प्रांत की राजधानी क्वेटा में बेल्लल मेमोरिस्ट चर्च पर दो आत्मघाती हमलावरों ने हमला किया था। इस हमले में 9 लोगों की मौत हो गई और 57 लोग घायल हो गए थे। आईएसआईएस ने हमले की जिम्मेदारी ली थी।
संचित शर्मा
संचित शर्मा (जन्म 22 जुलाई 2001) एक अमीराती क्रिकेटर हैं जो संयुक्त अरब अमीरात क्रिकेट टीम के लिए खेलते हैं। अक्टूबर 2021 में, उन्हें 2021 समर टी-20 बाश टूर्नामेंट के लिए यूएई के ट्वेंटी 20 अंतर्राष्ट्रीय (टी20आई) टीम में नामित किया गया था। उन्होंने आयरलैंड के खिलाफ संयुक्त अरब अमीरात के लिए 7 अक्टूबर 2021 को अपना टी20आई पदार्पण किया। अपने टी20आई पदार्पण से पहले, उन्हें 2020 अंडर-19 क्रिकेट विश्व कप के लिए यूएई की टीम में नामित किया गया था।
विनोद जौहरी
विनोद जौहरी (Vinod Johri), एक भारतीय खगोल विज्ञानी है। वह एक प्रख्यात ब्रह्माण्ड विज्ञानी है, भारतीय प्रौद्योगिकी संस्थान, मद्रास में खगोल भौतिकी के सेवानिवृत्त प्रोफेसर और 1995 के लखनऊ विश्वविद्यालय के एक अवकाश प्राप्त प्रोफेसर है।
२००७ अमरीकी ओपन टेनिस प्रतियोगिता
2007 अमरीकी ओपन टेनिस प्रतियोगिता का आयोजन अभी न्यूयॉर्क शहर में बिली जीन किंग नेशनल टेनिस सेंटर में हुआ।
पुरुष एकल में पिछले तीन बार के विजेता के रॉजर फ़ेडरर का मुक़ाबला  के नोवाक जोकोविच से हुआ। फ़ेडरर ने इस मुकाबले में 7-6 (7-4), 7-6 (7-2), 6-4 से विजय प्राप्त कर चौथी बार यह खिताब जीत लिया। साथ ही उन्होंने १२वाँ ग्रैंड स्लैम जीतकर रॉय इमरसन के १२ ग्रैंड स्लैम जीतने के रिकार्ड की बराबरी भी कर ली। अब केवल पीट सेमप्रास ही उनसे आगे हैं जिन्होंने १४ ग्रैंड स्लैम खिताब जीते हैं।
विश्व की शीर्ष वरीयता प्राप्त खिलाड़ी की जस्टिन हेनिन ने यह ख़िताब  की स्वेतलाना कुज़नेतसोवा को 6-1, 6-4 से हराकर जीत लिया।
चन्दौसी
विवरण
चन्दौसी दिल्ली से लगभग १४० किमी पूर्व में तथा मुरादाबाद नगर से ४० किमी दक्षिण में स्थित प्रसिद्ध व्यापारिक मंडी है। अलीगढ़, खैर, मेरठ, बरेली, नैनीताल और सहारनपुर के बीच में स्थित होने के कारण इस मंडी का केंद्रीय महत्व है। सड़कों और रेलों का प्रसिद्ध जंकशन है। यहाँ भारत का प्रसिद्ध टेर्निंग काॅलेज हैं जो रेलवे स्टेशन के निकट स्थित है।  गेहूँ, चावल, मक्का, सरसों, जौ ताथ नमक का व्यापार होता है। चंदौसी का घी शुद्धता के लिये उत्तरी भारत में प्रसिद्ध है। कपास से विनौला निकालने की मशीनें भी यहाँ हैं। यहाँ से कपास, सन, पटुआ, चीनी और पत्थर बाहर भेजा जाता है। इसके समीप जलविद्युत् केंद्र है।यहाँ गणेश चौथ का मेला लगता है और ये मुंबई के बाद यहाँ लगता है। देश की सर्वप्रथम स्वचालित मूर्तियां झांकी यहीं प्रस्तुत की जाती हैं। भारत में चंदौसी के गणेश मेला का द्वितीय स्थान है। यहां मिंट आयल का बड़ा काम होता है । चंदौसी के पास आटा गांव स्थान पर पश्चिम उत्तर प्रदेश का मॉल तैयार हुआ है।
बाराँ
बाराँ (Baran) भारत के राजस्थान राज्य के बाराँ ज़िले में स्थित एक नगर है। यह उस ज़िले का मुख्यालय भी है। नगर के पास रामगढ़ क्रेटर स्थित है, जहाँ सम्भव है कि इतिहास में कभी एक उल्का प्रहार से क्रेटर बन गया हो। इसके किनारे भांड देवरा मंदिर बना हुआ है। नगर के पास परवन नदी के किनारे शेरगढ़ अभ्यारण्य स्थित है जिसे सांपो की शरणस्थली कहा जाता है, यही पर शेरगढ़ किला भी स्थित है जिसका पुनर्निमान शेर शाह सूरी ने करवाया था ।
पार्वती सोमन
पार्वती सोमन (जन्म 22 अप्रैल, 1997) एक भारतीय गायिका है। वह सबसे अच्छा मलयालम फिल्मों में पार्श्व गायक के रूप में जाना जाता है। वह भी अन्य मलयालम भक्ति एलबम गाने गाती है। पार्वती कैरियर शुरू किया, जब वह मंन्च स्टार सिन्गर जूनियर (Munch Star Singer Junior) प्रतियोगिता जीता।
जीवनी
पार्वती 22 अप्रैल, 1997 को केरल के, एर्नाकुलम जिला में मलयाली हिन्दू परिवार में पैदा हुआ था। वह इटप्पल्लि में बड़ा हुआ, इटप्पल्लि एरनाकुलम के निकट एक शहर है। उसके पिता, श्री सोमशेखरन् नायर, एक इंकम् टाक्स् अधिकारी के रूप में काम करता है। और उसकी माँ अनीता सोमन है। पार्वती एरनाकुलम साथ चन्द्रमना नारायणन नंबूतिरी में शास्त्रीय संगीत में प्रशिक्षण मिला है। एक बच्चे के रूप में, वह बच्चों के एशियानेट (Asianet) टेलीविजन चैनल पर 'मन्च स्टार सिन्गर जूनियर' प्रतियोगिता की विशेष रियलिटी शो जीता। मलयालम प्लेबैक गायकों सुजाता मोहन और जी. वेणुगोपाल, जो भी प्रतियोगिता न्याय। वह इतने सारे मलयालम फिल्मों में गाया है।
यूएस ओपन
यह वर्ष की आखिरी ग्रैंड स्लैम टैनिस प्रतियोगिता है जो अमेरिका में न्यूयॉर्क शहर आयोजित की जाती है।
पहली बार यह प्रतियोगिता संयुक्त राज्य अमेरिका में 1881 में अगस्त के महीने में न्यूपोर्ट में खेली गई। इसका आयोजन 1918 तक न्यूपोर्ट में ही हुआ। चेलेंज़ राउन्ड 1911 में हटा दिया गया। अमरीकी फेडरेशन से जुड़े क्लब के सदस्य ही इस स्पर्धा में भाग ले सकते थे। महिलाओं का एकल पहली बार 1887 में फिलाडेल्फिया में खेला गया। 1919 में इस प्रतियोगिता का स्थान बदलकर फोरेस्ट हिल वेस्ट साइड टेनिस क्लब,न्यूयॉर्क कर दिया गया। 1974 तक यह प्रतियोगिता घास पर होती थी, 1975 से 1977 के बीच में यह प्रतियोगिता क्ले कोर्ट पर हुई। 1970 में यह प्रतियोगिता ओपन हो गई। यह प्रतियोगिता टाई ब्रेक को अपनाने वाली पहली मु्ख्य प्रतियोगिता थी।
अवकल समीकरण
गणित में, उस समीकरण को अवकल समीकरण (differential equation) कहते हैं जिसमें एक या एक से अधिक फलन तथा उनके अवकलज हों।
अवकल समीकरण (differential equation) उन संबंधों को कहते हैं जिनमें स्वतंत्र चर तथा अज्ञात परतंत्र चर के साथ-साथ उस परतंत्र चर के एक या अधिक अवकल गुणांक (Differential coefficient) हों।
यदि इसमें एक परतंत्र चर तथा एक ही स्वतंत्र चर भी हो तो संबंध को साधारण (ordinary) अवकल समीकरण कहते हैं। जब परतंत्र चल तो एक परंतु स्वतंत्र चर अनेक हों तो परतंत्र चर के खंडावकल गुणक (partial differentials) होते हैं। जब ये उपस्थित रहते हैं तब संबंध को आंशिक (partial) अवकल समीकरण कहते हैं। परतंत्र चर को स्वतंत्र चर के पर्दो में व्यंजित करने को अवकल समीकरण का हल करना कहा जाता है।
यदि अवकल समीकरण में nवीं कक्षा (order) का अवकल गुणक हो और अधिक का नहीं, तो अवकल समीकरण nवीं कक्षा का कहलाता है। उच्चतम कक्षा के अवकल गुणक का घात (power) ही अवकल समीकरण का घात कहलाता है। घात ज्ञात करने के पहले समीकरण को भिन्न तथा करणी चिंहों से इस प्रकार मुक्त कर लेना चाहिए कि उसमें अवकल गुणकों पर कोई भिन्नात्मक घात न हो।
अवकल समीकरण का अनुकलन सरल नहीं है। अभी तक प्रथम कक्षा के वे अवकल समीकरण भी पूर्ण रूप से हल नहीं हो पाए हैं। कुछ अवस्थाओं में अनुकलन संभव हैं, जिनका ज्ञान इस विषय की भिन्न-भिन्न पुस्तकों से प्राप्त हो सकता है। अनुकलन करने की विधियाँ सांकेतिक रूप में यहाँ दी जाती हैं।
प्रयुक्त गणित, भौतिक विज्ञान तथा विज्ञान की अन्य शाखाओं में भौतिक राशियों को समय, स्थान, ताप इत्यादि स्वतंत्र चलों के फलनों में तुरंत प्रकट करना प्राय: कठिन हो जाता है। परंतु हम उनकी वृद्धि की दर तथा उसके अवकल गुणकों में कोई संबंध बहुधा बड़ी सुगमता से पा सकते हैं। इस प्रकार ऐसे अवकल समीकरण प्राप्त होते हैं जिन्हें पूर्वोक्त राशियाँ संतुष्ट करती हैं। इन्हें हल करना उन राशियों का ज्ञान प्राप्त करने के लिए आवश्यक होता है। इसलिए विज्ञान की उन्नति बहुत अंश तक अवकल समीकरण की प्रगति पर निर्भर है।
अवकल समीकरणों के कुछ उदाहरण
माना u, चर राशि x का कोई अज्ञात फलन है तथा c और ω दोनों ज्ञात नियतांक हैं।
In the next group of examples, the unknown function u depends on two variables x and t or x and y.
अवकल समीकरणों का वर्गीकरण
अवकल समीकरणों का वर्गीकरण कई प्रकार से कर सकते हैं-
अवकल समीकरणों का हल
कुछ अवकल समीकरणों को वैश्लेषिक रीति से हल कर सकते हैं। किन्तु आंकिक रीति से अवकल समीकरणों का हल बहुत महत्वपूर्ण है क्योंकि एक तो इससे सभी समीकरणों का हल किया जा सकता है और दूसरा यह कि आधुनिक समय में कम्प्यूटर सर्वव्यापी भी है और अपरिहार्य भी। नीचे अवकल समीकरण के हल की कुछ वैश्लेषिक विधियाँ दी गयीं हैं-
जिनमें चरों को अलग-अलग किया जा सकता है
माना निम्नलिखित अवकल समीकरण दिया हुआ है। (a) यदि इसका दांया पक्ष दो फलनों के गुणनफल के बराबर हो जिसमें एक फलन केवल x का फलन हो और दूसरा केवल y का। अर्थात्  ऐसा होने पर समीकरण को इस प्रकार लिख सकते हैं कि इसके एक पक्ष में केवल x और dx हों तथा दूसरे तरफ y और dy। निम्नलिखित उदाहरण देखिये-
उदाहरण १
का हल निकालें।
हल: इस समीकरण को इस प्रकार लिखा जा सकता है ,
y = D(1+x).
रैखिक अवकल समीकरण
निम्नलिखित अवकल समीकरण, nवें ऑर्डर का रैखिक अवकल समीकरण कहलाता है-
निम्नलिखित समीकरण प्रथम ऑर्डर का रैखिक समीकरण है-
अन्तर्ग्रहीय अंतरिक्ष उड़ान
अन्तर्ग्रहीय अंतरिक्ष उड़ान (interplanetary spaceflight) या अन्तर्ग्रहीय यात्रा (interplanetary travel) ग्रहों के बीच किसी यान की अंतरिक्ष उड़ान को कहते हैं। यह वास्तविक या काल्पनिक हो सकती है, हालांकि आमतौर पर "अन्तर्ग्रहीय" शब्द एक ही ग्रहीय मण्डल के दो ग्रहों के बीच की यात्रा को कहा जाता है। भारत के मंगलयान की पृथ्वी से मंगल ग्रह की यात्रा इसका एक उदाहरण है। दो अलग तारों या उनके ग्रहों के बीच की यात्रा को अंतरतारकीय अंतरिक्ष उड़ान (interstellar spaceflight) कहते हैं, हालांकि ऐसी यात्राएँ अभी तक केवल काल्पनिक ही हैं।
कुलदीप कौर
कुलदीप कौर (1927 - 3 फरवरी 1960), एक भारतीय फिल्म अभिनेत्री थीं, जिन्होंने हिंदी और पंजाबी फिल्मों में काम किया था। उन्हें फ़िल्मों में निभाई गई अपनी नकारात्मक भूमिकाओं के लिए जाना जाता है, उन्होंने अपने अभिनय करियर की शुरुआत विभाजन के बाद भारत में 1948 में निर्मित पहली पंजाबी फिल्म चमन से की; जिसे द गार्डन भी कहा जाता है।
भारतीय सिनेमा में "असाधारण प्रतिभा" और "पहली महिला खलनायक" के रूप में प्रशंसित, उनकी तुलना शशिकला और बिन्दु जैसे कलाकारों से की गई है। 1948 से 1960 तक सक्रिय, उन्होंने 100 से अधिक फिल्मों में काम किया, जिनमें से अधिकांश हिंदी और कुछ पंजाबी में थीं। 1960 में टेटनस से उसकी मृत्यु हो गई।
व्यक्तिगत जीवन
कुलदीप कौर का जन्म 1927 में लाहौर, पंजाब, ब्रिटिश भारत में एक समृद्ध जाट परिवार में हुआ था। उनका परिवार पंजाब के अमृतसर जिले के अटारी में ज़मींदार था। उनकी शादी महाराजा रणजीत सिंह की सेना के जनरल कमांडर जनरल शाम सिंह अटारीवाला के पोते मोहिंदर सिंह सिद्धू से हुई थी। चौदह वर्ष की आयु में विवाहित, वह सोलह वर्ष की आयु में माँ बन गई।
उन्होंने लाहौर में रहते हुए भी फिल्मों में शामिल होने के लिए परंपराओं को को टाल दिया। 1947 में उन्होंने लाहौर छोड़ दिया, उस समय सांप्रदायिक हिंसा भड़की हुई थी। उन्हें कुलदीप कौर पर सआदत हसन मंटो द्वारा अपनी पुस्तक: स्टार्स फ्रॉम अदर स्काई: द बॉम्बे फिल्म वर्ल्ड ऑफ द 1940 में एक अध्याय, जिसका शीर्षक "कुलदीप कौर: द पंजाबी पटाखा" था, में उन्हें एक बहादुर महिला के रूप में वर्णित किया गया था। हिंसा के बावजूद कौर, प्राण की कार लेने लाहौर वापस लौट आई। जोकि भारत के विभाजन के बाद लाहौर में हुए सांप्रदायिक दंगे से बचने के लिए प्राण और कौर ने बंबई के लिए रवाना होते समय पीछे छोड गये थे। उसने कार को अकेले दिल्ली के रास्ते लाहौर से बॉम्बे तक चला कर वापस ले आई।
पेशा
जर्मन छायाकार, बॉम्बे टॉकीज के जोसेफ विर्सिंग, बॉम्बे टॉकीज के तत्कालीन प्रोप्राइटरों में से एक सावाचा वाचा के अनुरोध पर उनका अशोक कुमार और एस. मुखर्जी के साथ स्क्रीन टेस्ट लिया। उनकी सिफारिश पर उन्हें सहायक भूमिकाओं में रखा गया था।
कुलदीप कौर की पहली फिल्मों में पंजाबी भाषा की चमन (1948) थी, जोकि बॉक्स ऑफिस पर एक बड़ी सफल रही, फ़िल्म में उनके साथ मीना शोरे और करण दीवान भी सह कलाकार है। उसी साल कुलदीप कौर ने दो हिंदी फिल्मों में भी काम किया; शहीद लतीफ़ द्वारा निर्देशित और देव आनंद, कामिनी कौशल और प्राण द्वारा अभिनीत जिद्दी और ग्रहस्ति दोनों ही "बॉक्स ऑफिस" पर सफल रही थीं। ग्रहस्ती में उन्होंने "अपने पति की असहिष्णु आधुनिक, परिष्कृत महिला" की भूमिका निभाई थीं।
1949 में, कुलदीप कौर ने विनोद द्वारा संगीत के साथ, एक थी लडकी, एक संगीतमय सफल फिल्म में अभिनय किया। 1950 में, वह दो सफल हिंदी फिल्मों में थीं; समाधि और आधी रात और दो पंजाबी फिल्में; मदारी और छई में अभिनय किया। समाधि में, उनके और नलिनी जयवंत के लोकप्रिय गीत "गोर गोर बांके छोर" को चित्रित किया गया था। कौर के बारे में कहा जाता था कि उन्होंने अपनी भूमिका "श्रेष्ठता के लिए" निभाई थी।
कुलदीप कौर की कुछ महत्वपूर्ण फिल्मों में एक थी लडकी, समाधि (1950), आदी रात (1950), छोटी भाभी (1950), अनारकली (1953), अफसाना (1951) और बैजू बावरा थी।
मृत्यु
3 फरवरी, 1960 को बंबई, महाराष्ट्र में, टेटनस से उनकी मृत्यु हो गई, जोकि शिरडी की यात्रा के दौरान एक बेर के पेड़ (बेर) के कांटे चुभने के बाद हुई थी, जिसे उन्होंने इलाज की आवश्यकता के लिए पर्याप्त गंभीर नहीं माना था।
फिल्मोग्राफी
कुलदीप कौर 1948-1960 के बीच सक्रिय थीं।
भुर्नूर, सिर्पूर ग्रामीण मण्डल
भुर्नूर, सिर्पूर ग्रामीण मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
उपभोक्ता संरक्षण अधिनियम (1986)
धारा 1 : संक्षिप्त नाम, विस्तार, प्रारम्भ और लागू होना-
भारतीय संसद द्वारा विनियमित इस अधिनियम का संक्षिप्त नाम उपभोक्ता संरक्षण अधिनियम 1986 है, जिसकी अधिकारिकता समस्त भारतवर्ष है। केन्द्रीय सरकार द्वारा अधिसूचित तिथि के उपंरात यथा उपरोक्त यह अधिनियम सम्पूर्ण भारत वर्ष में प्रभावी है।
धारा 2 : परिभाषाएं- अधिनियम के अन्तर्गत निम्नवत परिभाषाएं उल्लेखित है :
1 समुचित प्रयोगशाला से अभिप्राय केन्द्रीय सरकार अथवा राज्य सरकार से मान्यता प्राप्त प्रयोगशाला से है।
2 शाखा कार्यालय का तात्पर्य विपरीत पक्ष द्वारा शाखा के रूप में वर्णित संस्थान से है।
3 परिवादी से तात्पर्य उपभोक्ता अथवा केन्द्रीय सरकार या राज्य सरकार से अभिप्रेत तथा समान हित वाले बहुसंख्यक उपभोक्ताओं में से एक या अधिक उपभोक्तागण से है। उपभोक्ता की मृत्यु की दशा में उसका कानूनी शिकायत करने व कोई अनुतोष प्राप्त करने की दृष्टि से लिखित में प्रस्तुत किया गया शिकायती पत्र, जो निम्नलिखित से सम्बधित होगा :
(अ) जब किसी व्यापारी अथवा सेवा प्रदाता द्वारा अनुचित व्यापारिक व्यवहार किया गया हों।
(ब) क्रय किये गये अथवा क्रय के लिए सहमत माल में त्रुटियां आना।
(स) क्र्रय किये गये पदार्थ अथवा भाड़ें पर लिये गई सेवाओं में किसी प्रकार की कमी।
(द) किसी व्यापारी अथवा सेवा प्रदाता द्वारा माल या सेवाओं में अधिक कीमत ली गई हो।
(ध) किसी भी माल अथवा पदार्थ का निर्धारित मानक के उल्लघंन की स्थिति में तथा जीवन और सुरक्षा के लिए परिसंकट में होने की स्थिति में जो जीवन और सुरक्षा के लिए हानिकारक है।
5 उपभोक्ता से तात्पर्य ऐसे व्यक्ति से है जिसने किसी भी वस्तु पदार्थ तथा सेवा को प्राप्त करने के लिए भुगतान किया हो अथवा अशतः भुगतान किया हो या भुगतान करने का वचन दिया हो। उपभोक्ता का तात्पर्य ऐसे व्यक्ति से भी है, जो सेवाओं का भाडे पर लेता है या उपयोग करता है। प्रतिबंध यह हैं कि वाणिज्यिक प्रयोजनों के लिए सेवाऐं लेनेवाला व्यक्ति उपभोक्ता की श्रेणी में नही आता है। किन्तु स्वनियोजन द्वारा अपनी जीविका उपार्जन के प्रयोजनों के लिए ली गई सेवाऐं अथवा क्र्रय कि गई वस्तुएं इससे भिन्न सम>ी जायेंगी।
6 त्रुटि से तात्पर्य गुणवत्ता, मात्र माप-तोल, शुद्धता अथवा मानक आदि में कोई दोष, कमी अथवा अपूर्णता आना है।
7 जिला पीठ से तात्पर्य जिला उपभोक्ता संरक्षण न्यायालय से है।
8 सहकारी सोसायटी से तात्पर्य सोसायटी रजिस्ट्रीकरण अधिनियम 1860 के अधीन रजिस्टर्ड संस्था है।
9 सेवा से तात्पर्य प्रयोगकर्ता को उपलब्ध कराई गई सेवा तथा सुविधाओं का प्रबधं भी है। भुगतान करने पर प्राप्त होती है। किन्तु इसके अन्तर्गत निशुल्क अथवा व्यक्तिगत सेवाऐं नही आती।
10 अनुचित व्यापारिक व्यवहार किसी माल की बिक्री, प्रयोग या आपूर्ति अथवा सेवाओं को प्रदान करने में अनुचित आचरण एवं व्यवहार से है।
धारा 3- अधिनियम का किसी अन्य विधि के अल्पीकरण में न होना : तात्पर्य यह है इस अधिनियम की व्यवस्था वर्तमान में अन्य विधि की व्यवस्थाओं की अतिरिक्त व्यवस्था के रूप में होगें अर्थात सम्बंधित अधिनियमों में अनुुतोष उपलब्ध होने की स्थिति में भी इस अधिनियम की व्यवस्थाओं का उपयोग किया जा सकता है।
धारा 4- केन्द्रीय उपभोक्ता परिषद का गठन : अधिनियम की व्यवस्था के अनुसार उपभोक्ता मामलों के मंत्री की अध्यक्षता में एक केन्द्रीय परिषद का गठन किया जायेगा जिसमें सरकारी व गैर सरकारी सदस्य प्रतिनिधि होगें।
धारा 5- केन्द्रीय परिषद की प्रक्रिया : केन्द्रीय परिषद की बैठक वर्ष में कम से कम एक बार अवश्य होगी तथा अध्यक्ष के विवेकानुसार बैठक निर्धारित स्थान व समय पर निश्चित किये गये एजेंडे पर होगी।
धारा 6- केन्द्रीय परिषद के उद्धेश्य : (क) जीवन एवं सम्पति को हानि पहुँचाने वाले माल, पदार्थ एवं सेवाओं से सम्बंधित अधिकारों के प्रति सुरक्षा।
(ख) उपभोक्ताओं को पदार्थ की गुणवत्ता, मात्र, शुद्धता, मानक एवं मूल्य के प्रति संरक्षण सुनिश्चित करना तथा अनुचित व्यापारिक व्यवहार से सुरक्षा।
(ग) प्रतियोगी मूल्यों पर वस्तुओं को उपलब्ध कराने की व्यवस्था।
(घ) उचित फोरम पर उपभोक्ताओं के हितों का सरंक्षण।
(च) अनुचित व्यापारिक व्यवहार एवं उपभोक्ताओं के उत्पीडन से सम्बंधित प्रतितोष दिलाना।
धारा 7- राज्य उपभोक्ता संरक्षण परिषद : प्रत्येक राज्य में उपभोक्ता मामलों के मंत्री की अध्यक्षता में एक राज्य कांउसिल का गठन किया जायेगा जिसमें परिषद राज्य सरकार द्वारा निर्धारित प्रक्रिया के अनुसार वर्ष में कम से कम दो बार अवश्य बैठक करेगी।
धारा 8- राज्य परिषद के उद्धेश्य - उपरोक्तलिखित केन्द्रीय परिषद की भांति राज्य परिषद का उद्धेश्य भी राज्य के क्षेत्र में उपभोक्ताओं के अधिकारों का संरक्षण करना होगा।
धारा 8i - प्रत्येक जनपद में जिला कलेक्ट्रर की अध्यक्षता में परिषद का गठन राज्य सरकार द्वारा किया जायेगा जिसमें अन्य सरकारी एवं गैर सरकारी सदस्य होगें तथा परिषद की बैठक राज्य सरकार द्वारा निर्धारित प्रक्रिया के अनुसार होगी।
धारा 8ii - जिला उपभोक्ता परिषद के उद्धेश्य''' : केन्द्रीय एवं राज्य परिषद की भांति जनपद की सीमा क्षेत्र में उपभोक्ताओं के हितो का सरंक्षण, इस परिषद द्वारा सुनिशि्ंचत किया जायेगा।
धारा 9- जिला उपभोक्ता फोरम का गठन : प्रत्येक जनपद में राज्य सरकार द्वारा एक या अधिक जिला फोरम का गठन किया जायेगा।
धारा 10- जिला फोरम का स्वरूप : प्रत्येक जनपद में जिला जज की योग्यता रखने वाले व्यक्ति की अध्यक्षता में जिला फोरम का गठन किया जायेगा जिनमें अन्य दो सदस्य होगेंं और उनमें से एक महिला सदस्य का होना अनिवार्य होगा। प्रत्येक सदस्य की नियुक्ति अध्यक्ष सहित पाँच वर्ष की अवधि के लिए की जायेगी।
धारा 11- जिला फोरम की अधिकारिता : अधिनियम की व्यवस्था के अनुसार जिला फोरम की जनपदीय सीमा अधिकारिता के अन्तर्गत उपभोक्ता द्वारा निम्न स्थितियों में शिकायत दर्ज कराई जा सकेगी-
(अ) विपक्षी अथवा विपक्षीगण शिकायत दर्ज कराने के समय उक्त जिला फोरम के सीमा क्षेत्र में निवास करते हों, उनका कार्यालय व्यापारिक संस्थान हो अथवा उसकी शाखा हो।
(ब) जहां पर एक से अधिक विपक्षी हों वहां पर उनमें से कोई एक उपरोक्तानुसार स्थित हों। (स) पूर्ण रूप अथवा आंशिक रूप से कार्य का कारण उत्पन्न होता हो।
यह उल्लेखनीय है कि शिकायतकर्ता के निवास स्थान के आधार पर अधिकारिकता नही बनती है और इस सम्बंध में कोई भ्रम नही रहना चाहिए।
धारा 12- शिकायत दर्ज कराने की प्रक्रिया : किसी भी उपभोक्ता अथवा पंजीकृत उपभोक्ता संगठन द्वारा अथवा जहां पर अनेकों उपभोक्ताओं का समान हित सम्बद्ध हों, एक या एक से अधिक उपभोक्ता द्वारा अथवा केन्द्रीय एवं राज्य सरकार द्वारा शिकायत दर्ज कराई जा सकती है। शिकायत के साथ शुल्क की राशि क्रमशः एक लाख पर सौ रूपये, पांच लाख तक की राशि पर दो सौ रूपये, दस लाख तक की धनराशि पर चार सौ रूपये तथा बीस लाख रूपये तक की धनराशि पर पांच सौ रूपये का बैंक ड्रा्ट अथवा पोस्टल आर्डर द्वारा जो अध्यक्ष जिला फोरम के नाम देय होगा, जमा करानी होगी। शिकायत सादे कागज पर विपक्षी गण के नाम व पते सहित शिकायत का विवरण देते हुए जो अनुतोष मांगा गया है उसके उल्लेख के साथ सम्बंधित साक्ष्य की फोटो प्रतियां संलग्न करके तीन प्रतियों में जिला फोरम में प्रस्तुत की जानी चाहिए। शिकायत के लिए वकील की अनिर्वायता नही है और शिकायत स्वयं अथवा अपने प्रतिनिधि द्वारा दर्ज कराई जा सकती है। प्रारम्भ में शिकायत को सुनवाई हेतु स्वीकार करने पर विचार किया जा सकेगा और 21 दिन की अवधि में इस सम्बध्ां में आदेश पारित किये जायेगें। कोई भी शिकायत बिना शिकायतकर्ता को सुनें अस्वीकृत नही की जायेगी।
धारा 13- शिकायत दर्ज होने के उपरांत की प्रक्रिया : शिकायत प्राप्त होने पर विपक्षी को शिकायत की प्रति भेजते हुए एक माह की अवधि में अपना उत्तर प्रस्तुत करने के निर्देश दिये जायेगें। इस अवधि में केेवल 15 दिन की सीमा और ब<ाई जा सकेगीं। दोनेा पक्षों को सुनवाई का समुचित अवसर देने के उपरांत जिला फोरम द्वारा शिकायत का निस्तारण यथासम्भव तीन माह की अवधि में किया जायेगा। यदि शिकायत के आधार पर किसी वस्तु पदार्थ या माल के तकनीकी अथवा लेबोरट्री परीक्षण की आवश्यकता अनुभव होती है तो सम्बंधित मान्यता प्राप्त लेबोरट्री को सम्बंधित वस्तु/पदार्थ भेजा जायेगा ऐसे मामलों में शिकायत का निस्तारण पांच महिने की अवधि में होगा तथा सामान्यतः शिकायत का निस्तारण तीन महिने में किये जाने की अधिनियम में व्यवस्था है।
भारत सरकार द्वारा तीस मई 2005 को निर्गत विनियमों के अन्तर्गत यह व्यवस्था की गई है कि शिकायतों की सुनवाई में सामान्यतः स्थगन न दिया जाये तथा केवल अति आवश्यक मामलों में यदि स्थगन देना पडे तो द्वितीय पक्ष को व्यय के रूप में कम से कम 500 रू0 की धनराशि प्रति स्थगन दिलाने की अपेक्षा की गई है। इस प्रकार उपभोक्ता शिकायतों के त्वरित निस्तांरण के प्रति पर्याप्त बल दिया गया है।
धारा 14- इस धारा के अन्तर्गत जिला फोरम के निर्णय के स्वरूप एवं विवरण की व्याख्या की गई है। जिसके द्वारा त्रुटियों के निवारण, माल को बदलने, मूल्य की वापसी तथा क्षतिपूर्ति के भुगतान का विवरण दर्शाया गया है।
धारा 15- जिला फोरम के आदेश की तिथि से एक माह की अवधि में राज्य आयोग में प्रभावित पक्ष द्वारा अपील की जा सकेगी किन्तु आदेशित धनराशि का 50 प्रतिशत अथवा 25000/- की धनराशि जो भी कम हो जमा करनी होगी।
धारा 16- राज्य आयोगपीठ का गठन किया जा सकेगा जिसके अध्यक्ष उच्च न्यायालय सेवानिवृत्त जज होगें।
धारा 18- राज्य आयोग द्वारा जिला फोरम की भांति, वादों का निस्तारण यथाविधि किया जायेगा।
धारा 19- राज्य आयोग द्वारा पारित आदेश के विरूद्ध अपील एक माह की अवधि में कि जा सकेगी किन्तु आदेशित धनराशि का 50 प्रतिशत भाग अथवा 35000/- जो भी कम हो, जमा करनी होगी।
धारा 20- राष्ट्रीय आयोगपीठ का गठन किया जायेगा, जिसके अध्यक्ष उच्च्तम न्यायालय के सेवानिर्वत्त न्यायाधीश होगें।
धारा 21- राष्ट्रीय आयोग की अधिकारिकता एक करोड से अधिक धनराशि की शिकायत होगी।
धारा 22- राज्य आयोग की भांति राष्ट्रीय आयोग की वादों निस्तारण की प्रक्रिया होगी। उपभोक्ता अदालतों के अध्यक्ष के अनुपस्थिति में वरिष्ठ सदस्य पीठ की अध्यक्षता का कार्य करेगें।
धारा 23- राष्ट्रीय आयोग के आदेश के विरूद्ध एक माह की अवधि में उच्चतम न्यायालय में अपील कि जा सकेगी किन्तु आदेशित धनराशि का 50 प्रतिशत अथवा 50000/- जो भी कम हो जमा कराने होगें।
धारा 24- अपील न होने की स्थिति में पारित आदेश अन्तिम होगा। कार्य के कारण प्रारम्भ होने के समय से दो वर्ष की अवधि में शिकायत दर्ज कराये जाने की समय सीमा निर्धारित है।
धारा 25- उपभोक्ता अदालत द्वारा पारित आदेश अनुपालन कराने की व्यवस्था''' : (अ) अन्तरित आदेशों के अनुपालन न होने पर सम्पति कुर्क किये जाने की व्यवस्था। (ब) आदेशित धनराशि की वसूली भू राजस्व की वसूली की भांति जिला कलेक्ट्रर द्वारा कराई जा सकेगी
धारा 26- भ्रामक व झूठे तथ्यों पर आधारित शिकायतों के प्रति दस हजार रू0 तक के अर्थदण्ड की व्यवस्था।
धारा 27- उपभोक्ता अदालतों के आदेशों के अनुपालन न करने पर एक माह से तीन वर्ष तक की अवधि के कारावास की व्यवस्था अथवा 2000 से 10000 तक के आर्थिक दंड की व्यवस्था है।
धारा 27ii - उपरोक्त के प्रति अपील एक माह की अवधि में केवल राज्य आयोग, राष्ट्रीय एवं सुप्रीम कोर्ट में की जा सकेगी।
धारा 28 - फोरम व उपभोक्ता न्यायालय किसी भी न्यायिक प्रक्रिया कि भांति व्यक्तिगत दायित्व से मुक्त होगा और जिला फोरम, राज्य आयोग एवं राष्ट्रीय आयोग के सदस्य के विरद्ध निर्णय सम्बंधी किसी भी कार्य एवं कृत्य के प्रति किसी प्रकार की वैधानिक कार्यवाही अथवा वाद दायर करना धारा 28 - फोरम व उपभोक्ता न्यायालय किसी भी न्यायिक प्रक्रिया कि भांति व्यक्तिगत दायित्व से मुक्त होगा और जिला फोरम, राज्य आयोग एवं राष्ट्रीय आयोग के सदस्य के विरद्ध निर्णय सम्बंधी किसी भी कार्य एवं कृत्य के प्रति किसी प्रकार की वैधानिक कार्यवाही अथवा वाद दायर करना वर्जित होगा।
धारा 29 : प्रश्नगत अधिनियम में प्रकियाओं के क्रियान्वन में आने वाली कठिनाइयोें को केन्द्रीय सरकार द्वारा दूर किया जा सकेगा।
धारा 30iii - राष्ट्रीय आयोग केन्द्रीय सरकार की अनुमति से प्रश्नगत से सम्बंधित विनियमों का गठन अधिसूचना द्वारा कर सकेगा।
धारा 31 : इस अधिनियम से सम्बंधित नियम एवं विनियमों को संसद के समक्ष विचारार्थ रखा जायेगा।
उमर शेख़ मिर्ज़ा (द्वितीय)
उमर शेख मिर्जा द्वितीय (1456-1494) फरगना घाटी के शासक थे । वह अबू सईद मिर्जा के चौथे पुत्र थे, जो अब कजाकिस्तान , उजबेकिस्तान , अफगानिस्तान और पूर्वी ईरान में तैमूर साम्राज्य के सम्राट थे।
उमर शेख की मृत्यु 10 जून 1494 को उत्तरी फरगना के अक्सी किले में एक भयानक दुर्घटना में हुई थी। यह तब हुआ जब वह अपने कबूतर में था, जो इमारत के किनारे पर बना था, ढह गया, इस प्रकार ग्यारह वर्षीय बाबर को शासक बना दिया। फरगना का।
कोयपल्लि, बेज्जूर‌ मण्डल
कोयपल्लि, बेज्जूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
चाफेकर बंधु
दामोदर हरि चापेकर, बालकृष्ण हरि चापेकर तथा वासुदेव हरि चापेकर सगे भाई थे जिन्होने भारत की स्वतंत्रता के लिए अपना बलिदान दिया। तीनों भाइयों को संयुक्त रूप से चापेकर बन्धु कहा जाता है। दामोदर हरि चाफेकर ने २२ जून १८९७ को रैंड को और उसके सहायक लेफ्टिनेंट आयस्टर को गोली मारकर हत्या कर दी। यह भारत की आज़ादी की लड़ाई में प्रथम क्रांतिकारी धमाका था। रैण्ड ने प्लेग समिति के प्रमुख के रूप में पुणे में भारतीयों पर बहुत अत्याचार किए थे। इसकी बालगंगाधर तिलक एवं आगरकर जी ने भारी आलोचना की जिससे उन्हें जेल में डाल दिया गया।
ये तीनों भाई लोकमान्य बाल गंगाधर तिलक के सम्पर्क में थे। तीनों भाई तिलक जी को गुरुवत्‌ सम्मान देते थे।
परिचय
चाफेकर बंधु महाराष्ट्र के पुणे के पास चिंचवड़ नामक गाँव के निवासी थे। दामोदर पंत चाफेकर का जन्म 25 जून 1869 को पुणे के ग्राम चिंचवड़ में प्रसिद्ध कीर्तनकार हरिपंत चाफेकर के ज्येष्ठ पुत्र के रूप में हुआ था। उनके दो छोटे भाई क्रमशः बालकृष्ण चाफेकर एवं वसुदेव चाफेकर थे। बचपन से ही सैनिक बनने की इच्छा दामोदर पंत के मन में थी, विरासत में कीर्तनकार का यश-ज्ञान मिला ही था। महर्षि पटवर्धन एवं लोकमान्य बाल गंगाधर तिलक उनके आदर्श थे।
तिलक जी की प्रेरणा से उन्होंने युवकों का एक संगठन व्यायाम मंडल तैयार किया। ब्रितानिया हुकूमत के प्रति उनके मन में बाल्यकाल से ही तिरस्कार का भाव था। दामोदर पंत ने ही बंबई में रानी विक्टोरिया के पुतले पर तारकोल पोत कर, गले में जूतों की माला पहना कर अपना रोष प्रकट किया था। 1894 से चाफेकर बंधुओं ने पूना में प्रति वर्ष शिवाजी एवं गणपति समारोह का आयोजन प्रारंभ कर दिया था। इन समारोहों में चाफेकर बंधु शिवाजी श्लोक एवं गणपति श्लोक का पाठ करते थे। शिवाजी श्लोक के अनुसार, भांड की तरह शिवाजी की कहानी दोहराने मात्र से स्वाधीनता प्राप्त नहीं की जा सकती. आवश्यकता इस बात की है कि शिवाजी और बाजी की तरह तेज़ी के साथ काम किए जाएं|आज हर भले आदमी को तलवार और ढाल पकड़नी चाहिए, यह जानते हुए कि हमें राष्ट्रीय संग्राम में जीवन का जोखिम उठाना होगा. हम धरती पर उन दुश्मनों का ख़ून बहा देंगे, जो हमारे धर्म का विनाश कर रहे हैं। हम तो मारकर मर जाएंगे, लेकिन तुम औरतों की तरह स़िर्फ कहानियां सुनते रहोगे. गणपति श्लोक में धर्म और गाय की रक्षा के लिए कहा गया, अ़फसोस कि तुम गुलामी की ज़िंदगी पर शर्मिंदा नहीं. हो जाओ. आत्महत्या कर लो. उफ! ये अंग्रेज़ कसाइयों की तरह गाय और बछड़ों को मार रहे हैं, उन्हें इस संकट से मुक्त कराओ. मरो, लेकिन अंग्रेजों को मारकर। नपुंसक होकर धरती पर बोझ न बनो. इस देश को हिंदुस्तान कहा जाता है, अंग्रेज़ भला किस तरह यहां राज कर सकते?
कार्य
सन्‌ १८९७ में पुणे नगर प्लेग जैसी भयंकर बीमारी से पीड़ित था। इस स्थिति में भी अंग्रेज अधिकारी जनता को अपमानित तथा उत्पीड़ित करते रहते थे। वाल्टर चार्ल्स रैण्ड तथा आयर्स्ट-ये दोनों अंग्रेज अधिकारी लोगों को जबरन पुणे से निकाल रहे थे। जूते पहनकर ही हिन्दुआें के पूजाघरों में घुस जाते थे। इस तरह ये अधिकारी प्लेग पीड़ितों की सहायता की जगह लोगों को प्रताड़ित करना ही अपना अधिकार समझते थे। पुणे के ही श्री हरिभाऊ चाफेकर तथा श्रीमती लक्ष्मीबाई के तीन पुत्र थे-दामोदर हरि चाफेकर, बालकृष्ण हरि चाफेकर और वासुदेव हरि चाफेकर। ये तीनों भाई लोकमान्य बाल गंगाधर तिलक के सम्पर्क में थे। तीनों भाई तिलक जी को गुरुवत्‌ सम्मान देते थे। किसी अत्याचार-अन्याय के सन्दर्भ में एक दिन तिलक जी ने चाफेकर बन्धुओं से कहा, "शिवाजी ने अपने समय में अत्याचार का विरोध किया था, किन्तु इस समय अंग्रेजों के अत्याचार के विरोध में तुम लोग क्या कर रहे हो?' इसके बाद इन तीनों भाइयों ने क्रान्ति का मार्ग अपना लिया। संकल्प लिया कि इन दोनों अंग्रेजश् अधिकारियों को छोड़ेंगे नहीं। संयोगवश वह अवसर भी आया, जब २२ जून १८९७ को पुणे के "गवर्नमेन्ट हाउस' में महारानी विक्टोरिया की षष्ठिपूर्ति के अवसर पर राज्यारोहण की हीरक जयन्ती मनायी जाने वाली थी। इसमें वाल्टर चार्ल्स रैण्ड और आयर्स्ट भी शामिल हुए। दामोदर हरि चाफेकर और उनके भाई बालकृष्ण हरि चाफेकर भी एक दोस्त विनायक रानडे के साथ वहां पहुंच गए और इन दोनों अंग्रेज अधिकारियों के निकलने की प्रतीक्षा करने लगे। रात १२ बजकर, १० मिनट पर रैण्ड और आयर्स्ट निकले और अपनी-अपनी बग्घी पर सवार होकर चल पड़े। योजना के अनुसार दामोदर हरि चाफेकर रैण्ड की बग्घी के पीछे चढ़ गया और उसे गोली मार दी, श् उधर बालकृष्ण हरि चाफेकर ने भी आर्यस्ट पर गोली चला दी। आयर्स्ट तो तुरन्त मर गया, किन्तु रैण्ड तीन दिन बाद अस्पताल में चल बसा। पुणे की उत्पीड़ित जनता चाफेकर-बन्धुओं की जय-जयकार कर उठी। गुप्तचर अधीक्षक ब्रुइन ने घोषणा की कि इन फरार लोगों को गिरफ्तार कराने वाले को २० हजार रुपए का पुरस्कार दिया जाएगा। चाफेकर बन्धुओं के क्लब में ही दो द्रविड़ बन्धु थे- गणेश शंकर द्रविड़ और रामचंन्द्र द्रविड़। इन दोनों ने पुरस्कार के लोभ में आकर अधीक्षक ब्रुइन को चाफेकर बन्धुओं का सुराग दे दिया। इसके बादश् दामोदर हरि चाफेकर पकड़ लिए गए, पर बालकृष्ण हरि चाफेकर पुलिस के हाथ न लगे। सत्र न्यायाधीश ने दामोदर हरि चाफेकर को फांसी की सजा दी और उन्होंने मन्द मुस्कान के साथ यह सजा सुनी। कारागृह में तिलक जी ने उनसे भेंट की और उन्हें "गीता' प्रदान की। १८ अप्रैल १८९८ को प्रात: वही "गीता' पढ़ते हुए दामोदर हरि चाफेकर फांसीघर पहुंचे और फांसी के तख्ते पर लटक गए। उस क्षण भी वह "गीता' उनके हाथों में थी। इनका जन्म २५ जून १८६९ को पुणे जिले के चिंचवड़ नामक स्थान पर हुआ था।
उधर बालकृष्ण चाफेकर ने जब यह सुना कि उसको गिरफ्तार न कर पाने से पुलिस उसके सगे-सम्बंधियों को सता रही है तो वह स्वयं पुलिस थाने में उपस्थित हो गए। अनन्तर तीसरे भाई वासुदेव चाफेकर ने अपने साथी महादेव गोविन्द विनायक रानडे को साथ लेकर उन गद्दार द्रविड़-बन्धुओं को जा घेरा और उन्हें गोली मार दी। वह ९ फ़रवरी १८९९ की रात थी। तदनन्तर वासुदेव चाफेकर को ८ मई को और बालकृष्ण चाफेकर को १२ मई १८९९ को यरवदा कारागृह में फांसी दे दी गई। बालकृष्ण चाफेकर सन्‌ १८७३ में और वासुदेव चाफेकर सन्‌ १८८० में जन्मे थे। इनके साथी क्रांतिवीर गोविन्द विनायक रानडे को १० मई १८९९ को यरवदा कारागृह में ही फांसी दी गई।
तिलक जी द्वारा प्रवर्तित "शिवाजी महोत्सव' तथा "गणपति-महोत्सव' ने इन चारों युवकों को देश के लिए कुछ कर गुजरने हेतु क्रांति-पथ का पथिक बनाया था। उन्होंने ब्रिटिश राज के आततायी व अत्याचारी अंग्रेज अधिकारियों को बता दिया गया कि हम अंग्रेजों को अपने देश का शासक कभी नहीं स्वीकार करते और हम तुम्हें गोली मारना अपना धर्म समझते हैं। इस प्रकार अपने जीवन-दान के लिए उन्होंने देश या समाज से कभी कोई प्रतिदान की चाह नहीं रखी।
कन्यूढी, कपकोट तहसील
कन्यूढी, कपकोट तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
हरशमचक गाँव, दानापुर (पटना)
हरशमचक दानापुर, पटना, बिहार स्थित एक गाँव है।
आस्तिकता-नास्तिकता उदासीनता
आस्तिकता-नास्तिकता उदासीनता (Apatheism) एक ऐसा विश्वास या अविश्वास की भावना है जिसमें भगवान के होने या न होने विचार से एक व्यक्ति स्वयं दूर रखता है। यह किसी आस्था, दावे या धार्मिक व्यवस्था की तुलना में एक प्रदर्शित रवैया है। इसके मूल अंग्रेज़ी शब्द Apatheism को 2001 में रॉबर्ट नैश (Robert Nash) ने गढ़ा है।
ऑस्ट्रेलियाई ओपन ग्रैंड स्लैम टेनिस प्रतियोगिता
इतिहास
ऑस्ट्रेलियन ओपन को सबसे पहले १९०५ में आयोजित किया गया था,तब उस ऑस्ट्रेलियन चैंपियनशिप कहा जाता था.१९६९ में इस टेनिस चैंपियनशिप का नाम ऑस्ट्रेलियन ओपन रखा गया. ऑस्ट्रेलियन ओपन अबतक पांच ऑस्ट्रेलिया के शहरों में और दो न्यू झीलंड के शेहरो में आयोजित किया जा चुका है. इनमें से ऑस्ट्रेलिया के नगर हे- एडीलेड(१७ बार), मेलबर्न(५५ बार), पर्थ(३ बार) और सिडनी(१७ बार). न्यू जीलैंड के नगर थे क्राइस्टचर्च और हस्टिंग (१९१२ में). सर्बिया के खिलाड़ी नोवाक जोकोविच ऑस्ट्रेलियन ओपन को सबसे अधिक 8 बार जीत चुके है और ये एक विश्वविक्रम है. 2020 Australian open mens भी इन्होंने ही जीता है!
पूर्व विजेता
पुरुष सिंगल्स- मिश्र दुहेरी / मिक्स डबल्स -
स्रोत
sasasasasasa6300@gmal.com
गुलाब कौर
गुलाब कौर एक भारतीय स्वतंत्रता सेनानी थे।
मनीला में, गुलाब कौर ग़दर पार्टी मे शामिल हो जो ब्रिटिश शासन से उपमहाद्वीप को मुक्त करने के उद्देश्य से सिख-पंजाबी प्रवासियों द्वारा स्थापित एक संगठन था।
गुलाब कौर ने पार्टी प्रिंटिंग प्रेस पर निगरानी रखी। पत्रकार के तौर पर एक प्रेस पास हाथ में हाथ लेकर उन्होंने ग़दर पार्टी के सदस्यों को हथियार बांट दिए। गुलाब कौर ने अन्य लोगों को स्वतंत्रता साहित्य बांटकर और जहाजों के भारतीय यात्रियों को प्रेरक भाषण देने के द्वारा गदर पार्टी में शामिल होने के लिए प्रोत्साहित किया।
वर्ग: भारतीय सिख
वर्ग: संगरूर जिले के लोग
वर्ग: महिला भारतीय स्वतंत्रता कार्यकर्ता
पटना सिटी
पटना सिटी पटना का पुराना इलाका है। पटना सिटी का इतिहास पाटलिपुत्र का है। पटना सिटी पटना साहिब (विधानसभा निर्वाचन क्षेत्र) के अंतर्गत आता है। पटना सिटी में तख़्त श्री पटना साहिब, पादरी की हवेली, शेरशाह की मस्जिद, जलान म्यूजियम, अगमकुँआ, पटनदेवी यहां के प्रमुख दर्शनीय स्‍थल हैं। अशोक राजपथ (सड़क) पटना सिटी को पटना से जोड़ता है।
मौर्य-गुप्तकालीन स्थल
चंद्रगुप्त मौर्य, बिन्दुसार तथा अशोक कालीन पाटलिपुत्र के भग्नावशेष को देखने के लिए यह सबसे अच्छी जगह है। कुम्रहार परिसर भारतीय पुरातत्व सर्वेक्षण विभाग द्वारा संरक्षित तथा संचालित है और सोमवार को छोड़ सप्ताह के हर दिन १० बजे से ५ बजे तक खुला रहता है।
रेलवे
इसका अपना रेलवे स्टेशन है, जिसे पटना साहिब रेलवे स्टेशन के नाम से जाना जाता है। यह हावड़ा-दिल्ली मेन लाइन द्वारा भारत के कई महानगरों से जुड़ा हुआ है।